{{dansk synsvinkel}}
'''Asylsagen''' er navnet på den politiske sag, der startede med en politisk debat om afviste [[Politisk asyl|asylsøgere]], der i årevis havde siddet i danske asylcentre. Den tog fart i starten af 2007, da bl.a. [[Venstre]]s [[Birthe Rønn Hornbech]] gik imod partilinjen med et ønske om, at de skulle kunne arbejde. Dagen før valgkampen, i oktober 2007, lovede statsminister [[Anders Fogh Rasmussen]] en løsning, som et bredt flertal kunne stå bag. Statsministeren ville lade nogle børnefamilier flytte uden for centrene. Men efter valget lavede Birthe Rønn Hornbech, som [[integrationsminister]] en snæver aftale med [[Dansk Folkeparti]] (DF). Det fik løsgænger [[Pia Christmas-Møller]] til at komme med sit eget forslag, som fik opbakning fra et flertal uden om regeringen. Men kort før afstemningen aftalte [[Ny Alliance]] i stedet med regeringen og DF at gå i gang med nye forhandlinger. Dette fik flere af partiets medlemmer til at forlade partiet. Som en udløber af sagen truede [[Lars Emil Johansen]] [[12. februar]] [[2008]] med at trække Grønlands repræsentanter i Folketinget ud efter, at DF havde kritiseret dem for at være med i et flertal mod regeringen og DF, før Ny Alliance ændrede deres standpunkt. <ref>Asylsagen – Frederiksborg Amts Avis/Ritzau 30. januar 2008 (Hentet fra [[InfoMedia]] 12. februar 2008)</ref>
Politik Samfund Historie